കെഎസ്യു മാര്ച്ച് നടത്തി കൊച്ചി: ഉത്തര്പ്രദേശിലെ ലക്കിമ്ബൂരില് കേന്ദ്രമന്ത്രി അജയകുമാര് മിശ്രയുടെ മകന്റെ വാഹനവ്യൂഹം ഇടിച്ച് കര്ഷകര് കൊല്ലപ്പെട്ടതില് പ്രതിഷേധിച്ച് അദ്ദേഹത്തിന്റെ വീട് സന്ദര്ശിക്കാന് പോയ എഐസിസി ജനറല് സെക്രട്ടറി പ്രിയങ്ക ഗാന്ധിയെ വലിച്ചിഴച്ച് അറസ്റ്റ് ചെയ്യാന് ശ്രമിച്ച യുപി പോലീസിന്റെ കിരാത നടപടികള്ക്കെതിരേ കെഎസ്യു എറണാകുളം ജില്ലാ കമ്മിറ്റിയുടെ നേതൃത്വത്തില് പ്രതിഷേധ മാര്ച്ച് സംഘടിപ്പിച്ചു. എറണാകുളം ഡിസിസി ഓഫീസില് നിന്ന് ആരംഭിച്ച മാര്ച്ച് ബിഎസ്എന്എല് ഓഫീസിനു മുന്നില് ഡിസിസി പ്രസിഡന്റ് മുഹമ്മദ് ഷിയാസ് ഉദ്ഘാടനം ചെയ്തു. കെഎസ്യു മുന് സംസ്ഥാന സെക്രട്ടറി ജോണ്സന് മാത്യു മുഖ്യപ്രഭാഷണം നടത്തി. ജില്ലാ പ്രസിഡന്റ് അലോഷ്യസ് സേവ്യര് അധ്യക്ഷത വഹിച്ചു.